stanford-oval/wikipedia huggingface dataset:
Hanna Kasjanova

| Mitalit | Mitalit | Mitalit |  |
| --- | --- | --- | --- |
|  Hanna Melnytšenko Moskovan MM-kilpailuissa 2013. |  Hanna Melnytšenko Moskovan MM-kilpailuissa 2013. |  Hanna Melnytšenko Moskovan MM-kilpailuissa 2013. |  |
Maa:   Ukraina
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | seitsenottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Göteborg 2013 | viisiottelu |  |
Hanna Anatolijivna Kasjanova (o.s. Melnytšenko, ukr. Ганна Анатоліївна Касьянова (Мельниченко), s. 24. huhtikuuta 1983 Tbilisi) on ukrainalainen seitsenottelija.
Melnytšenko oli 16:s Göteborgin EM-kilpailuissa 2006 (5 942 pistettä). Vuonna 2007 hän oli viisiottelun kymmenes Birminghamin sisäratojen EM-kilpailuissa (4 397 pistettä), mutta keskeytti Osakan MM-kilpailuissa. Pekingin olympialaisissa 2008 hän oli 14:s (6 165 pistettä) ja Berliinin MM-kilpailuissa 2009 kuudes (6 414 pistettä). Barcelonan EM-kilpailuissa 2010 hän keskeytti. Istanbulin sisäratojen MM-kilpailuissa 2012 hän sijoittui viisiottelussa seitsemänneksi pistein 4 623. Lontoon olympialaisissa 2012 hän oli kymmenes pistein 6 392. Göteborgin EM-hallikilpailuissa 2013 hän sai viisiottelussa pronssia tuloksella 4 608 pistettä. Moskovan MM-kilpailuissa 2013 hän voitti seitsenottelun omalla ennätyksellään 6 586. Hän voitti maailmanmestaruuden ilman yhtäkään lajivoittoa. Sopotin sisäratojen MM-kilpailuissa 2014 hän oli viisiottelussa seitsemäs tuloksella 4 587 pistettä.
Melnytšenko avioitui kymmenottelija Oleksi Kasjanovin kanssa lokakuussa 2014.
Kasjanova antoi huhtikuussa 2017 positiivisen dopingnäytteen ja sai yhdeksän kuukauden kilpailukiellon ajalle 22.5.2017–21.2.2018.
Henkilökohtaiset ennätykset

| --- | --- |
 Ulkoradat 200 m: 23,85 (2013)  800 m: 2.09,85 (2013)  100 m aj: 13,26 (2013)  Korkeus: 186 (2007, 2010, 2013)  Pituus: 674 (2012)  Kuula: 14,12 (2016)  Keihäs: 46,61 (2016)  7-ottelu: 6 586 (2013) :  Sisäradat 800 m: 2.14,35 (2012)  60 m aj: 8,18 (2014)  Korkeus: 184 (2012)  Pituus: 641 (2012)  Kuula: 14,19 (2014)  5-ottelu: 4 748 (2012)
Aiheesta muualla

Kuvia tai muita tiedostoja aiheesta Hanna Kasjanova Wikimedia Commonsissa
Naisten seitsenottelun maailmanmestarit
Hay Amores

| ”Hay Amores” Shakira |
| --- | --- | --- |

Singlen tiedot
 Albumilta: Love in the Time of Cholera EP
 Äänitetty : 2007
 Julkaistu: 4. helmikuuta 2008
 Formaatti: digitaalinen lataus
 Tuottaja(t): Shakira, Antonio Pinto
 Tyylilaji: Bolero, folk
 Kesto: 03.28
 Levy-yhtiö: Epic, New Line Cinema
Shakiran muut singlet
| ”Si Tú No Vuelves” 2007 | ”Hay Amores” 2008 | ”She Wolf” 2009 |
"Hay Amores" on kolumbialaisen laulaja-lauluntekijän Shakiran sanoittama kappale, jonka hän on tuottanut yhdessä brasilialaisen Antonio Pinton kanssa vuoden 2007 elokuvaan Rakkautta koleran aikaan. Shakira esitti sen livenä vain kaksi kertaa, elokuvan ensi-illassa ja Rock in Ríossa Madridissa 2008, jossa hän omisti sen Íngrid Betancourtille .
Musiikkivideo

Videolla näkyy Shakira portaikkossa sytytettyjen kynttilöiden kanssa pukeutuneena punaiseen mekkoon. Tämän lisäksi siinä on katkelmia elokuvan kohtauksista.
YouTubessa musiikkivideo julkaistiin heinäkuussa 2020, ja se ylitti puolitoista miljoonaa näyttökertaa ensimmäisten kahden kuukauden aikana.
Listat

Kappaler julkaistiin vain digitaalisesti ja Etelä-Amerikassa elokuvan mainostamiseksi. Silti se saavutti kymmenen parhaan listasijoituksen lähes kaikissa Latinalaisen Amerikan maassa.
Latinalaisen Amerikan vuoden 2008 sadan menestyneimmän kappaleen joukossa Hay amores tuli sijalle 49.
Palkinnot ja ehdokkuudet

Hay amores on saanut useita nimityksiä ja yhden palkinnon.
Nuestra Tierra - Paras kansallinen elokuvaääniraita - Voittaja
Shock Awards - Elokuvan ääniraidan paras kappale - Ehdokas
Oye! - Paras kappale elokuvassa, sarjassa tai saippuaoopperassa - Ehdokas
Golden Globe Awards - Paras alkuperäinen kappale - Ehdokas
Harjujärvi (Kuhmoinen)

| Harjujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′41″N, 24°52′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  joki Luodoksenjärveen 
Järvinumero:  35.764.1.003
Mittaustietoja
Pinnankorkeus:  118,5 m  
Rantaviiva:  3,197 km  
Pinta-ala:  22,696 ha  
Saaria:  1 
 fiHarjujärvi 
Harjujärvi  on Pirkanmaalla Kuhmoisissa Päijälän Leppäkoskella sijaitseva järvi.
Maantietoa

Järven pinta-ala on 23 hehtaaria ja se on 900 metriä pitkä ja 600 metriä leveä. Se sijaitsee Pukarajärven eteläpuolella ja Leppäkosken pohjoispuolella. Järvi on muuten yhtenäinen, mutta sillä on kaakkoon päin työntyvä pitkä kaareva lahti. Järvellä on kartan mukaan yksi kallioinen saari, joka sijaitsee aivan etelärannassa kiinni. Järven rantaviivan pituus on 3,2 kilometriä ja sen rannat ovat metsämaata. Sen ympäristö on haja-asutusta, joka muodostuu kahdesta tilasta ja yli kymmenestä vapaa-ajan asunnosta. Niille tulee tiet Pukarankulmalle vievältä kylätieltä, joka seuraa järven länsirantaa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Järven vedenpinnan korkeus on 118,5 metriä mpy. Siihen on johdettu yksi metsäoja Ruskeajärveltä (9 ha). Valuma-alueen latvoilla sijaitsee pieni Haisulammi ja laskuojassa myös pieni Kalliojärvi. Tärkein tulovirta on Pukarajärveltä tuleva joki, joka jatkaa eteläpään lahdelta vajaa kilometrin mittaisena Luodoksenjärveen (9 ha). Järvi on joen vuoksi luonteeltaan läpivirtausjärvi. Vesireitti jatkaa etelämmäksi ja laskee Pitkäveteen.
Historiaa

Vuoden 1855−1856 Kalmbergin kartastossa järven karttanimi oli ”Harjunjärvi” ja se on piirretty kuin se olisi osa Pukarajärveä salmen kautta. Tämä on ollut mahdollista, jos myös Pukarajärven vedenpinnan korkeus oli nykyistä korkeammalla, kuten kartasta voi aavistaa.
Vuoden 1965 peruskartassa näkyy järven ympäristön peltotilanne, joka keskittyy tulojoen ympärille. Seuraavassa vuoden 1986 kartassa on peltoja osin metsitetty ja järven rannoille on ilmestynyt mökkejä.
Goulburn

| Goulburn |
| --- | --- |

Valtio:  Australia
Osavaltio:  Uusi Etelä-Wales
Perustettu:  1833
Kaupunki:  1864
Pinta-ala:  
 – Kokonaispinta-ala:  55,6 km²
Korkeus:  702 m
Väkiluku (2016):  22 416
 – Väestötiheys:  403 as./km²
Infobox OKVirheellinen NIMI-arvo: 
Goulburn on kaupunki Australiassa, Uuden Etelä-Walesin osavaltiossa. Kaupungissa oli 22 416 asukasta vuoden 2016 väestönlaskennassa, ja se sijaitsee Sydneystä lounaaseen. Goulburnin kylä perustettiin vuonna 1833, ja siitä tuli kaupunki vuonna 1864. Sen asukkaista noin 16 prosenttia on syntynyt Australian ulkopuolella.
Aiheesta muualla

Kuvia tai muita tiedostoja aiheesta Goulburn Wikimedia Commonsissa
GRICES

GRICES on Portugalin tieteen ja ylimmän opetuksen kansainvälisiä suhteita hoitava kabinetti. Se on akronyymi sanoista Gabinete de Relacões internacionais da Ciência e do Ensino Superior (kansainvälisten suhteiden, tieteen ja korkeimman opetuksen kabinetti). Se toimii Portugalin innovaatio-, tiede- ja opetusministeriön alaisuudessa ja hoitaa muun muassa Portugalin suhteita Euroopan avaruusjärjestöön ja EU:n tutkimuksen puiteohjelmiin.
Aiheesta muualla

GRICESin sivusto (Arkistoitu – Internet Archive) (portugaliksi)
Gunnar William Lindeberg

Gunnar William Lindeberg (25. lokakuuta 1877 Turku – 4. elokuuta 1939 Koli) oli suomalainen hovioikeudenneuvos ja Turun hovioikeuden varapresidentti.
Lindebergin vanhemmat olivat apteekkari Daniel Lindeberg ja Anna Matilda Gröndahl. Hän pääsi ylioppilaaksi 1895 Turun ruotsalaisesta reaalilyseosta ja suoritti Helsingin yliopistossa oikeustutkinnon 1901 sekä valmistui molempien oikeuksien kandidaatiksi 1903. Lindeberg sai varatuomarin arvon 1904.
Lindeberg oli vuodesta 1907 Turun hovioikeuden palveluksessa ja oli kanslistina vuodesta 1912. Hän tuli notaariksi 1914 ja viskaaliksi sekä hovioikeuden asessoriksi 1918. Hovioikeudenneuvokseksi hän tuli 1924 ja hovioikeuden varapresidentiksi 1936.
Lindeberg oli naimisissa vuodesta 1905 Aeda Helena Kanniaisen kanssa. Hän kuoli sydänkohtaukseen 61-vuotiaana elokuussa 1939 ollessaan lomamatkalla Kolilla.
GRITS

| GRITS (G> R.I.T.S.) |
| --- | --- |
 Coffee (vas.) ja Bonafide
Tiedot
Toiminnassa:  1995–
Tyylilaji:  Christian hip hop, southern hip hop, alternative hip hop, pop
Kotipaikka:   Nashville, Tennessee, Yhdysvallat
Laulukieli:  englanti
Jäsenet:  Stacy "Coffee" Jones   Teron "Bonafide" Carter  
Aiheesta muualla
Kotisivut
Infobox OKVirheellinen NIMI-arvo: 
GRITS, joka tunnetaan myös nimellä G.R.I.T.S., on kristitty hiphop-yhtye Nashvillestä, Tennesseen osavaltiosta, Yhdysvalloista. Nimi tulee sanoista "Grammatical Revolution In The Spirit." Gritsin perustivat Stacy "Coffee" Jones ja Teron "Bonafide" Carter, jotka molemmat olivat DC Talkin tanssijoita.[lähde? ]
Heidän kappaleensa "My Life Is Like (Ooh Aah)" on esiintynyt MTV:n sarjassa My Super Sweet Sixteen. Kappaletta on myös käytetty elokuvissa Hurjapäät: Tokio Drift ja Hamekyttä 2. Kappale "Tennessee Bwoys" on myös soitettu MTV:llä ohjelmassa Viritetyt vehkeet.[lähde? ]
GRITSin oma levy-yhtiö on Revolution Art.
Musiikkivideot

Here We Go (Arkistoitu – Internet Archive)
Hittin' Curves (Arkistoitu – Internet Archive)
High (Arkistoitu – Internet Archive)
Open Bar (Arkistoitu – Internet Archive)
Käännös suomeksi
Gordon Hinkley

Gordon Hinkley (15. marraskuuta 1925 Port Edwards, Wisconsin – 23. joulukuuta 2013) oli yhdysvaltalainen radiopersoona, joka työskenteli yli 50 vuoden ajan milwaukeelaisella WTJM-radioasemalla.
Hinkleyn ura radiossa alkoi vuonna 1941, hänen osallistuttuaan WFHR-aseman sponsoroimaan kykyjenetsintäkilpailuun, jonka ansiosta hän sai oman viikoittaisen pianomusiikkiohjelmansa. Hinkley palveli kolme vuotta Yhdysvaltain armeijassa, jona aikana hän teki muun muassa kuulutuksia puolustusvoimien radioverkossa. Asepalveluksen jälkeen hän siirtyi WSAU-asemalle Wausauhun. WTMJ:lle Hinkley siirtyi kuuluttajaksi 1950 ja pian hän sai oman musiikkiohjelmansa Invitation to Beauty. Vuonna 1961 hän alkoi toimittaa kuluttajatietousohjelmaa Ask Your Neighbor. Muita Hinkleyn ohjelmia olivat Gotta Minute? ja Gordon Hinkley’s Wisconsin Weekend.
Gordon Hinkley nimettiin Radio Hall of Fameen vuonna 1997.
Aiheesta muualla

Wisconsin Broadcasters Association Hall of Fame: Gordon Hinkley (Arkistoitu – Internet Archive)
Hanna Karjalaisen surma

Hanna Karjalaisen surma oli Viipurissa 7. tammikuuta 1938 tapahtunut henkirikos, jonka uhrina oli taloudenhoitaja Johanna (Hanna) Karjalainen. Tekijä oli samassa asunnossa alivuokralaisena ollut Laina Maria Kärpänen.
Viipurissa Kalevankatu 10:ssä sijainneen työnjohtaja Väinö Kivisen asunnon eteiskomeron ylähyllyltä löytyi 16. tammikuuta 1938 kuusi pakettia, joissa oli ihmisruumiin osia. Vain pää ja jalat polvesta alaspäin puuttuivat. Ruumiinosien todettiin kuuluneen samassa asunnossa asuneelle, Kivisen emännöitsijänä toimineelle Hanna Karjalaiselle. Työnjohtaja Väinö Kivinen pidätettiin rikoksesta epäiltynä mutta hänet vapautettiin sitten kun mitään raskauttavaa, hänen syyllisyyteensä viittaavaa ei löytynyt.
Epäilyt kohdistuivat sitten asunnossa alivuokralaisena olleeseen Laina Kärpäseen, joka oli kadonnut samoihin aikoihin. Kärpänen pidätettiin 21. helmikuuta 1938 Kirvussa lähellä Ojajärveä kun hän oli tullut nälkäisenä ja viluisena etsimään suojaa maanviljelijä Jussi Anttosen talosta. Kärpänen oli kotoisin Kirvusta ja hän oli piileskellyt alueella pidemmän aikaa.
Kuulusteluissa Kärpänen tunnusti surmanneensa Karjalaisen lyömällä tätä silitysraudalla ohimoon sen jälkeen kun hän ja humalassa ollut Karjalainen olivat riidelleet ryypättyään 7. tammikuuta kahden kesken asunnossaan. Kärpänen oli noutanut asunnon keittiöön, jossa Hanna Karjalainen myös asui, telttavuoteen johon siirtyessään Karjalainen oli kaatunut ja lyönyt kasvonsa sängyn telttapukkiin. Karjalainen alkoi herjata Kärpästä jolloin tämä suutuspäissään otti liedeltä silitysraudan ja löi sillä kuolettavasti Karjalaista. Teon peittämiseksi hän piilotti sitten Karjalaisen ruumiin keittiön nurkkaan suuren matka-arkun taakse, peitti sen vaatteilla sekä siivosi muut kamppailun jäljet. Kotiin palanneelle huonetoverilleen Kärpänen sanoi sitten Karjalaisen lähteneen humalassa kaupungille.
Seuraavana päivänä ollessaan yksin asunnossa Kärpänen paloitteli keittiössä Karjalaisen ruumiin kirveellä ja leipäveitsellä. Pään ja jalat polvista alaspäin hän poltti keittiön leivinuunissa. Hän aikoi polttaa myös muut ruumiinosat, mutta pään ja jalkojen palaminen sujui niin hitaasti, että hän joutui käärimään muut paloitellut ruumiinosat paketteihin ja piilottamaan paketit eteisen pyykkivaatekomeroon likaisten vaatteiden alle. Kärpänen pakeni sitten asunnosta aikoen tehdä itsemurhan, mutta ei toteuttanut aiettaan.
Viipurin raastuvanoikeus tuomitsi marraskuussa 1938 Laina Kärpäsen 7 vuodeksi 3 kuukaudeksi kuritushuoneeseen. Mielentilatutkimuksen mukaan Kärpänen oli psykopaatti ja oli ollut tekoa tehdessään täyttä ymmärrystä vailla. Viipurin hovioikeus kovensi tuomiota 10 vuoteen kuritushuonetta helmikuussa 1939.
Arkkiveisuja tapauksesta

Toivo Käki : Hanna Karjalaisen murha, joka tapahtui Viipurissa tammikuussa v. 1938, jonka murhaaja oli Laina Maria Kärpänen. Tekijä, Viipuri 1938
Kyösti Lehmus : Muistiinpanoja naisen raakalaistyöstä Viipurissa tammik. 7-8 p:nä 1938, jolloin nuori, 21-vuotias nainen, nimeltään Laina Kärpänen, murhasi huonetoverinsa, 40-v. Hanna Karjalaisen : paloiteltuaan ruumiin aikoi hän polttamalla peittää kaikki jäljet, mikä ei kuitenkaan onnistunut : murha on maaliskuussa saatu selvitetyksi, kun murhaaja saatiin pidätetyksi. Tekijä, Pori 1938
P. J. Tynkkynen : Murhelaulu inhottavasta hirmumurhasta kun emännöitsijä Hanna Karjalainen Viipurissa raaimmalla tavalla 16 päivänä tammikuuta 1938 murhattiin ja leikeltiin neljään osaan ja laadittiin pahvipaketteihin: pää ja jalat poissa ; murhatyöhön osallistunut myös nainen nimeltä Laina Kärpänen. Otto Andersin, Pori 1938
Aiheesta muualla

Murha.info keskustelu : Laina Kärpänen surmasi Hanna Karjalaisen, Viipuri 1938
Lehtiuutisia aiheesta:
Puistattavan verityön selvittelyä. Inhoittava haju johti kaameiden pakettien löytöön eteiskomerosta, Karjala, 19.01.1938, nro 17, s. 5, Kansalliskirjaston digitaaliset aineistot
Laina Kärpäsen pidättämisestä 1000 mk palkkio, Karjala, 26.01.1938, nro 24, s. 5, Kansalliskirjaston digitaaliset aineistot
Laina Kärpänen antautui itse poliisin käsiin. Tuli maanantaina nälkäisenä ja paleltuneena tuttuun taloon kotipitäjässään Kirvussa, Karjala, 23.02.1938, nro 52, s. 5, Kansalliskirjaston digitaaliset aineistot
Silpomismurhasta lie rikospoliisimme jo täydellisesti selvillä, Karjala, 25.02.1938, nro 54, s. 5, Kansalliskirjaston digitaaliset aineistot
Viipurin murha selvitetty. Kärpänen suorittanut yksin kaamean teon, Helsingin Sanomat, 11.03.1938, nro 68, s. 5, Kansalliskirjaston digitaaliset aineistot
Laina Maria Kärpänen on tunnustanut silponeensa Karjalaisen ruumiin, Karjala, 11.03.1938, nro 68, s. 5, Kansalliskirjaston digitaaliset aineistot
Kärpänen pysyy tunnustuksessaan, Helsingin Sanomat, 12.04.1938, nro 99, s. 12, Kansalliskirjaston digitaaliset aineistot
Silpomismurha ei ole yksityiskohdiltaan vielä täysin selvitetty, Karjala, 05.05.1938, nro 119, s. 5, Kansalliskirjaston digitaaliset aineistot
Laina Kärpästä syytetään murhasta, ruumiin silpomisesta ja varkausyrityksestä. Syytetyn mielentila tutkitaan, Helsingin Sanomat, 01.06.1938, nro 145, s. 9, Kansalliskirjaston digitaaliset aineistot
Laina Kärpänen täyttä ymmärrystä vailla surmatessaan Hanna Karjalaisen. Tuomio 7 v. 3 kk. kuritushuonetta, Helsingin Sanomat, 26.11.1938, nro 320, s. 10, Kansalliskirjaston digitaaliset aineistot
Laina Kärpänen 10 vuodeksi kuritushuoneeseen. Hovioikeus koventanut raastuvanoikeuden tuomiota, Helsingin Sanomat, 16.02.1939, nro 45, s. 3, Kansalliskirjaston digitaaliset aineistot
Gothan ohjelman arvostelua

Gothan ohjelman arvostelua (saks. Kritik des Gothaer Programms) on asiakirja, joka perustuu Karl Marxin toukokuun 1875 alussa Saksan sosiaalidemokraattiselle työväenpuolueelle (SDAP) kirjoittamaan kirjeeseen.
Tarjoamalla Marxin yksityiskohtaisimman lausunnon vallankumouksellisen strategian ohjelmallisista kysymyksistä, asiakirjassa keskustellaan "proletariaatin diktatuurista", kapitalismista kommunismiin siirtymisen ajanjaksosta, työväenluokan kansainvälisyydestä sekä työväenluokan puolueesta. Asiakirjassa Marx huomionarvoisesti selventää ristiriitaa kommunistisen yhteiskunnan ensimmäisen ja ylemmän vaiheen välillä. Kuvaillessaan ensimmäistä vaihetta hän toteaa, että "yksilö saa yhteiskunnalta juuri sen, mitä hän sille antaa", joskus määrittelemättömässä tulevaisuudessa koittavaa ylempää vaihetta hän kuvaili fraasilla "Jokaiselta kykyjensä mukaan, jokaiselle tarpeittensa mukaan".
Marxin kuoleman jälkeen julkaistu Gothan ohjelman arvostelua oli yksi hänen viimeisistä merkittävistä kirjoituksistaan. Kirjeen kritiikin kohteena on Gothan ohjelma, ehdotettu puoluefoorumin manifesti tulevalle puoluekongressille, jonka oli tarkoitus tapahtua Gothan kaupungissa. Puoluekongressissa SDAP ("Eisenakkerit", kotoisin Eisenachista) aikoi yhdistyä Saksan yleisen työväenyhdistyksen (ADAV, "Lassallelaiset", Ferdinand Lassallesta) kanssa muodostaakseen yhtenäisen puolueen. Eisenakkerit lähettivät yhtenäisen puolueohjelmaluonnoksen Marxille kommentoitavaksi. Marx piti Lassallen vaikutusta negatiivisena sekä piti Lassallea opportunistina, joka oli halukas rajoittamaan työntekijöiden liikkeen vaatimuksia vastineeksi hallituksen myöntämille myönnytyksille. Gothassa toukokuun lopulla 1875 pidetyssä kongressissa ohjelmaehdotus kuitenkin hyväksyttiin pienin muutoksin Saksan sosiaalidemokraattinen puolueen (SPD) toimesta, josta tulisi yksi Saksan merkittävimmistä puolueista. Friedrich Engels julkaisi Marxin ohjelmallisen kirjeen vasta myöhemmin vuonna 1891.
Gothan ohjelmassa esitettiin maltillinen, luonnollisesti kehittyvä tie sosialismiin vastakohtana ortodoksisten marxilaisten vallankumoukselliselle lähestymistavalle. Tämän seurauksena jälkimmäiset väittivät sen olevan revisionistinen ja tehoton.
General O’Higgins

General O’Higgins tai O’Higgins on ollut neljän Chilen laivaston aluksen nimenä.
O’Higgins (1816), 44-tykkinen fregatti
O’Higgins (1866), korvetti
General O’Higgins (1897), panssariristeilijä
O’Higgins (CL-2), kevyt risteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”General O'Higgins”, voi hakea sivunnimihaulla, laajalla sivunnimihaulla tai tekstihaulla.
Gordon Hollingshead

Gordon Hollingshead (8. tammikuuta 1892 Garfield, New Jersey – 8. heinäkuuta 1952 Balboa Island, Kalifornia) oli yhdysvaltalainen elokuvatuottaja ja apulaisohjaaja. Hänet tunnetaan erityisesti isänmaallisista lyhytelokuvistaan.
Hänen elokuvauransa alkoi vuonna 1914, jolloin hän toimi osa-aikaisena näyttelijänä Thanhauset Studiolla New Rochellessa. Ensimmäisen maailmansodan loputtua hän sai töitä Warner Brothersista avustavana ohjaajana ja hänestä tuli lyhytelokuviin keskittyvän osaston johtaja vuonna 1938. Hollingshead voitti uransa aikana seitsemän Oscar-palkintoa ja lisäksi hän oli 16 kertaa ehdolla parhaan yhden kelan ja kaksikelaisen lyhytelokuvan Oscar-palkintoihin.
Aiheesta muualla

Gordon Hollingshead Elonetissä.
Gordon Hollingshead Internet Movie Databasessa. (englanniksi)
Gefle IF Fotboll

Gefle IF Fotboll on gävleläisen Gefle IF -urheiluseuran jalkapallojaosto. Miesten jalkapallojoukkue pelaa Ruotsin kolmanneksi korkeimmalla sarjatasolla 1. divisioona.  Parhaimmillaan joukkue on ollut Allsvenskanin loppupisteissä kymmenennellä sijalla, vuosina 1934 ja 1983. Kaikkiaan joukkue on historiansa aikana pelannut Allsvenskanissa viisi kautta.
Kotiottelunsa joukkue pelaa 7 200 -paikkaisella Strömvallenilla. Yleisöennätys on 7 644 katsojaa ottelussa IFK Göteborgia vastaan 2. lokakuuta vuonna 1983.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Sky Blues, virallinen kannattajasivusto
Himlen är ljusblå, kannattajien sivu
Goce Sedloski

| 0 | 1 | 2 |
| --- | --- | --- |

Henkilötiedot
Koko nimi: Goce Sedloski
Syntymäaika: 10. huhtikuuta 1974 (ikä 50)
Syntymäpaikka: Golemo Konjari, Jugoslavia
Kansalaisuus:  Pohjois-Makedonia
Pelipaikka: Puolustaja
Pituus: 188 cm
Seurat
| Vuodet | Seura | O (M) |
| 1994-1995 1996-1997 1997-1998 1999-2004 2004 2005 2005 2006-2011 | Pobeda Prilep Hajduk Split Sheffield Wednesday Dinamo Zagreb Vegalta Sendai Dinamo Zagreb Diyarbakırspor Mattersburg | 1 (0) 60 (7) 4 (0) 121 (22) 21 (3) 17 (3) 27 (3) 134 (11) |
Maajoukkue
| 1996–2010 | Pohjois-Makedonia | 100 (8) |
 Seurajoukkueuran tilastot kattavat vain kansalliset sarjat.
Goce Sedloski (s. 10. huhtikuuta 1974 Golemo Konjari) on pohjoismakedonialainen entinen jalkapalloilija.
Jalkapallomaajoukkue

Sedloski debytoi Pohjois-Makedonian maajoukkueessa helmikuussa 1996. Hän on pelannut 100 maaottelua ja tehnyt niissä kahdeksan maalia.
Aiheesta muualla

National Football Teams
HI-alue

HI-alue on neutraalin atomaarisen vedyn H1 muodostama kaasupilvi.
Yksittäisinä atomeina oleva vety säteilee  21 cm:n (1,420 MHz) alueella radiosäteilyä.
Kun laajeneva HII-alue törmää HI-alueeseen, HII-alue loistaa kirkkaampana kuin muutoin.
Gunnar Wiklund

Gunnar Wiklund vuonna 1966.
Gunnar Wiklund (17. elokuuta 1935 Luulaja - 29. syyskuuta 1989 Lysekil) oli ruotsalainen iskelmälaulaja. Hän aloitti uransa vuonna 1959 levytettyään iskelmän "Nu tändas åter ljusen i min lilla stad", joka myi 200 000 kappaletta. Wiklund levytti pääasiassa käännösversioita Jim Reevesin lauluista kuten esimerkiksi "Mest av allt" ("I Love You Because") ja "Han måste gå" ("He'll Have to Go"). Vuonna 1968 levytetty "Vi ska gå hand i hand" (alun perin itäsaksalainen "Dunja du") menestyi myös Suomessa. Wiklund kuoli syöpään 29. syyskuuta 1989 ollessaan 54-vuotias ja hänet haudattiin Skogskyrkogårdenin hautausmaalle Tukholmaan.
Gunnar Wiklund kävi myös muutaman kerran esiintymässä Suomessa ja vuonna 1966 hän levytti suomeksi singlen "Talven ruusut/Sait multa kukkaset toukokuun". Singlen A-puoli on alun perin Ruotsissa menestynyt "Vinterrosor", kun taas singlen B-puolen oli jo Eila Pellinen levyttänyt vuonna 1957.
Diskografia

1968 - Gunnar Wiklund
1969 - 32´29 minuter med Gunnar Wiklund
1970 - Gunnar Wiklund sjunger Jim Reeves
1979 - Minnenas melodier
1990 - Önsketimmen
2001 - Mest av allt - Allt det bästa
2005 - Diamanter
Gunnar von Numers

Gösta Gunnar Helge von Numers (7. heinäkuuta 1876 Lapväärtti – 17. elokuuta 1916 Turku) oli suomalainen rautatievirkamies ja ruotsin kielellä kirjoittanut runoilija.
Von Numersin vanhemmat olivat asemapäällikkö, näytelmäkirjailija Gustaf von Numers ja Helena Lovisa Eleonora Roos. Hän pääsi ylioppilaaksi 1896 Helsingissä (Läroverket för gossar och flickor). Von Numers oli rautatievirkailijana valtion rautateiden palveluksessa ensin Pännäisissä vuoteen 1905 saakka ja sitten Mikkelissä ja viimeksi vuodesta 1909 hän toimi Turun rautatieasemalla kirjanpitäjänä.
Gunnar von Numers oli naimisissa vuodesta 1902 Hildur Lundahlin kanssa. Heidän lapsiaan olivat kirjailijat Lorenz von Numers ja Gund von Numers.
Teoksia

Berglit och andra dikter. Söderström, Helsingfors 1902
Prolog till Sång- och Musikfesten i Åbo 1911. Åbo 1911